સૈનીએ જણાવ્યું, “અમે એ પૈસાથી ખાસ કશું નથી કર્યું. ફક્ત એક કાર ખરીદી અને અલવરમાં જમીન ખરીદી. થોડા રૂપિયા મારા ભણતર પાછળ ખર્ચાયા હતા. મારી પાસે તેમાંથી હજુ પણ થોડી કેશ પડી છે.” સૈનીના પિતા લેફ્ટનન્ટ મોહનલાલ સૈની નિવૃત્ત છે. તેમનો પરિવાર મૂળ રાજસ્થાનનો છે. પિતાની નોકરીને કારણે સૈની વિશાખાપટ્ટનમ અને મુંબઈની નેવી સ્કૂલોમાં જ ભણ્યા હતા. સ્કૂલમાં પણ સૈનીનું જનરલ નોલેજ ગજબ હતુ. તે રાજસ્થાનમાં જ્યારે MBBSનો અભ્યાસ કરી રહ્યા હતા ત્યારે તેમના મિત્રોએ જણાવ્યું કે તે આ નોલેજથી તો સિવિલ સર્વિસની પરીક્ષા આસાનીથી પાસ કરી શકે છે.